text: Benzinkonge dropper ankesag
  25 september 2014 kl. 06.38
  Ejeren af Haahr Benzin, Olaf Haahr fra Vejle, har valgt at droppe en ankesag. Han havde ellers anket en dom fra april, hvor han blev idømt en bøde på 10.000 kroner for kursmanipulation.
  Vejles 76-årige benzinkonge, Olaf Haahr, der i april fik en bøde på 10.000 kroner og en dom på 60 dages betinget fængsel for kursmanipulation, har besluttet sig for at acceptere dommen fra Retten i Hjørring. Det skriver Vejle Amts Folkeblad.
  Olaf Haahr havde ellers anket dommen til Landsretten, men han har nu ombestemt sig.
  - Jeg vil ikke bruge et til to år mere af mit liv på en sag, der er så latterlig. Når man når min alder, skal man vælge sine kampe med omhu, og jeg har andet at bruge min tid til, siger Olaf Haahr.
  